‎(ซีรีส์สารคดีจาก NETFLIX)
‎เช้าตรู่ในทุ่งหญ้าที่บอตสวานา
‎สถานที่ที่อันตรายสำหรับทารกที่อ่อนแอ
‎ลูกหมาป่าหลงทางพากันซ่อนตัว
‎เพื่อให้รอดพ้นจากปัญหา
‎พวกมันพลัดหลงมาไกลจากฝูงอันปลอดภัย
‎และไม่รู้ว่าควรทำยังไงดี
‎ดูมาพาพวกมันมาเจอปัญหา
‎เธอทำให้พวกมันหลงทาง ‎และตอนนี้เธอกำลังสติแตก
‎น้องสาวเธอ วีนัส อาจพาพวกมัน ‎กลับไปหาความปลอดภัยได้
‎ในชีวิตสัตว์เยาว์วัยทุกตัว มันจะมีจุดหนึ่ง
‎ที่พวกมันต้องหาตำแหน่งแห่งที่ ‎ของตัวเองในครอบครัว
‎สำหรับวีนัส ได้เวลาลงมือแล้ว
‎เมืองโบราณอาจไม่ใช่สถานที่
‎ที่เราจะเจอลูกสัตว์บ่อยครั้ง
‎(ศรีลังกา ‎โปลอนนารุวา)
‎จากบนนี้
‎วิหารและวังเก่าดูเหมือนจะรกร้าง
‎แต่ถ้าเข้าไปดูใกล้ๆ
‎ฝูงนักกายกรรมท้าตาย ‎อาศัยอยู่กลางซากปรักหักพังเหล่านี้
‎ฝูงลิงทอค แม็กแคก
‎ซึ่งมีทรงผมน่าสนใจ
‎ชีวิตช่างดูสนุกและไร้กังวล
‎แต่ครอบครัวนี้มีลำดับชั้นยศอยู่
‎ใครสูง ใครต่ำ ส่วนที่เหลืออยู่ระหว่างนั้น
‎และที่ต่ำที่สุดคือลูกกำพร้าวัยเก้าเดือน อัมมา
‎สองสัปดาห์ก่อน
‎แม่ของเธอหายตัวไป คาดว่าน่าจะเสียชีวิต
‎เมื่อไม่มีแม่ อัมมาก็อยู่ตามลำพัง
‎เธอไม่มีใครกอด ลูบขนให้
‎หรือว่าใส่ใจ
‎เมื่อขาดนมจากแม่
‎เธอใช้ทุกนาทีที่ตื่นอยู่ค้นหาอาหาร
‎มันทำให้เหนื่อยหน่าย
‎แต่เธอไม่ได้เสียแค่ความรักจากแม่ ‎และการปกป้องไปเท่านั้น
‎ลูกนั้นจะสืบทอดชั้นยศของแม่
‎และเมื่อเป็นกำพร้า อัมมาจึงยากจะร่วมฝูง
‎ไม่มีใครอยากยุ่งเกี่ยวกับเธอ
‎เธอถูกย้ำเตือนอยู่ทุกวันว่าเธอสูญเสียอะไรไป
‎ทารกแซคคือลูกชายของตัวเมียจ่าฝูง
‎เขาได้รับความรักความใส่ใจที่เขาต้องการ
‎แต่แม้จะเป็นลิงชั้นยศสูงอย่างแซค
‎ลูกแม็กแคกหนึ่งในสามก็มักจะอยู่ไม่รอด
‎การหาที่ของตัวเองในฝูงจึงสำคัญมาก ‎หากอัมมาอยากมีชีวิตรอด
‎สถูปรันโคธวิหาร
‎คือหนึ่งในแหล่งอาหารสุดโปรดของฝูง
‎ของไหว้ที่เหลือคือของว่างที่ไร้ที่ติ
‎พวกมันไม่เหลืออะไรไว้
‎ทุกตัวได้กินจนแก้มตุ่ย
‎กินจนพุงกาง
‎แต่ขณะที่ชีวิตเหมือนจะดี
‎มันก็จะมีแม็กแคก ‎ที่คิดแสดงให้ตัวอื่นเห็นว่าใครใหญ่อยู่เสมอ
‎และอัมมาน้อยก็เป็นเป้าที่เล่นงานง่าย
‎เธอพยายามยืนหยัด
‎แต่เมื่อไร้กำลังเสริม ‎เธอไม่อาจปกป้องตัวเองได้
‎เจ้าหนูอีกตัวมาร่วมเล่นงาน
‎ตอนนี้มื้อเที่ยงของเธอถูกแย่งไปด้วย
‎เธอแกล้งตาย
‎จนกระทั่งแน่ใจว่าปลอดภัย
‎มันคืออีกสิ่งที่ย้ำเตือนเธอว่า ‎ความรักที่เธอใฝ่หาอยู่ห่างไกล
‎(บอตสวานา ‎ดินดอนสามเหลี่ยมปากแม่น้ำโอคาวังโก)
‎ที่แอฟริกาใต้
‎พวกลูกหมาป่าก็คลาดกับครอบครัวที่เหลือ
‎พวกมันหลงทางอยู่สามชั่วโมงแล้ว ‎และพวกมันต้องรีบหาพวกตัวเต็มวัย
‎ศัตรูที่ทรงพลังกำลังป้วนเปี้ยน
‎วีนัสได้แสดงให้เห็นทักษะที่เกินวัย
‎เธอเจอร่องรอยของแบมบ้า พี่เลี้ยงของพวกเธอ
‎แต่อาณาเขตของฝูงนั้นใหญ่มาก
‎เธอต้องใช้ทั้งสายตา ‎และการดมกลิ่นเพื่อตามรอยเขา
‎แรกเริ่ม ดูมาเป็นคนทำให้ลูกหมาหลง…
‎เธอจึงปล่อยให้วีนัสนำทาง
‎หลังค้นหาไปได้หลายชั่วโมง ‎ยังไม่มีวี่แววของครอบครัว
‎ทำให้วีนัสและทีมของเธอเหน็ดเหนื่อย
‎แต่นี่ไม่ใช่จุดที่ดีที่จะแวะพัก
‎ช้างอาจเผลอย่ำลูกหมาไร้ประสบการณ์ได้ง่ายๆ
‎แม่ใหญ่ของฝูงส่งเสียงเตือน
‎วีนัสรับฟังคำเตือน
‎และพาฝูงเล็กๆ ของเธอออกไปให้พ้นภัย
‎มันเป็นยามบ่ายที่ยาวนาน
‎และลูกหมาก็ยังหาพวกตัวเต็มวัยไม่เจอ
‎หนทางสุดท้าย วีนัสกลับมายังสะวันนา
‎ที่ที่เธอเห็นครอบครัวเป็นครั้งสุดท้าย
‎พวกมันทำได้แค่หวังว่าเธอจะนำพวกมันมาถูกที่
‎และถูกจริงๆ
‎ทักษะของวีนัสบวกกับความมั่นใจ ‎ช่วยให้พวกมันกลับมาเจอฝูง
‎และนั่นทำให้เธอกลายเป็นดาวรุ่ง
‎การเอาตัวรอดในโลกนี้ ‎บ่อยครั้งต้องการการทำงานเป็นทีม
‎(อังกฤษ ‎นอร์ฟอล์ก)
‎แต่สำหรับลูกสัตว์บางตัว ‎การเป็นเบอร์หนึ่งสำคัญที่สุด
‎ในทะเลสาบเปลี่ยว มีคู่รักคู่หนึ่ง
‎ซ่อนตัวรอคอยการลืมตาดูโลกของลูกๆ
‎นกพงคู่นี้วางไข่อันเลอค่าเอาไว้ห้าใบ
‎นกเล็กที่แสนบอบบางคู่นี้ต้องเผชิญงานยาก
‎พวกมันผลัดกันกกไข่ลูกๆ ที่ยังไม่ฟัก
‎ขณะที่อีกตัวจะออกไปหาอาหาร
‎และบัดนี้ หลังผ่านไป 11 วัน
‎ไข่ลูกนกใบแรกฟักแล้ว
‎เขาตาบอดและแทบชูคอไม่ขึ้น
‎คู่ผัวเมียต้องออกหากินอย่างตรากตรำ ‎เพื่อเลี้ยงลูกตัวแรกที่ช่างเรียกร้อง
‎และระหว่างที่ทิ้งรังไว้ เรื่องแปลกก็ได้เกิดขึ้น
‎ลูกนกตัวน้อยอายุหนึ่งวันโยนไข่ใบอื่นๆ ทิ้ง
‎สำหรับเขา ‎วิธีเดียวที่เขาจะมีที่ทางในครอบครัวนี้
‎คือการกำจัดคู่แข่งทิ้ง
‎แต่นี่ไม่ใช่นกพง
‎นี่คือนกคุกคู
‎เมื่อ 11 วันก่อน แม่ของเขาลอบเข้ามาที่รัง
‎ทิ้งไข่นกพงไปใบหนึ่ง ‎แล้วแทนที่มันด้วยไข่ตัวเอง
‎ซึ่งแทบจะเหมือนกันไม่ผิดเพี้ยน
‎จากนั้นเธอก็หายหัวไป
‎และพ่อแม่นกพงตัวน้อยผู้ขยันขันแข็ง
‎ก็ไม่รู้เลยว่าตัวปลอมผู้ชั่วร้ายนี้ไม่ใช่ลูกตน
‎เขาทำภารกิจส่วนแรกของตัวเองสำเร็จ
‎นั่นคือทำให้ตัวเองเป็นศูนย์กลางความสนใจ ‎เป็นลูกนกตัวเดียวของครอบครัว
‎บนเกาะศรีลังกา
‎ลิงแม็กแคกฝูงใหญ่กำลังใช้เวลา ‎กับครอบครัวอย่างเพลิดเพลิน
‎การลูบขนคืองานอดิเรกที่ทุกตัวชื่นชอบ
‎กิจกรรมนี้ช่วยให้สุขภาพดี ‎และทำให้พวกมันใกล้ชิดสนิทสนม
‎แต่มีตัวหนึ่งที่ถูกละเลย
‎อัมมา กำพร้าตัวน้อยยังคงโดดเดี่ยว ‎ตั้งแต่ที่เธอเสียแม่ไป
‎เมื่อห่างไกลความอบอุ่น ‎จากการเกาะกลุ่มของครอบครัว
‎เธอก็เสี่ยงอันตราย
‎ซากปรักหักพังยังเป็นที่อยู่ของหมาจร
‎พวกมันคือภัยร้ายแรงของลิงแม็กแคก
‎พอไม่มีใครดูแล อัมมาก็ไม่ตระหนัก
‎แต่ลิงบางตัวในฝูงสังเกตเห็นอันตราย
‎สัญญาณเตือนดังขึ้น
‎ขณะที่แซคน้อยถูกแม่อุ้มพาไปยังที่ปลอดภัย
‎อัมมาต้องดูแลตัวเองเหมือนอย่างเคย
‎เธอปีนขึ้นต้นไม้ได้อย่างเฉียดฉิว
‎แต่มันคือประสบการณ์ที่ทำให้ใจไม่เป็นสุข
‎เมื่อฝูงเกาะกลุ่มกัน…
‎อัมมาอยากจะเข้าร่วมด้วย
‎แต่ก็ตามเคย เธอถูกเมิน
‎เห็นได้ชัดว่าแซคคือคนโปรด
‎เธอเข้าไปใกล้ หวังว่าจะเป็นที่สังเกต
‎ดูเหมือนว่ามุกนี้จะสำเร็จ
‎ตัวผู้จ่าฝูงเริ่มลูบขนให้เธอ
‎อัมมานอนลงอย่างนอบน้อมหวังให้เขาสนใจ
‎แต่ช่วงเวลานั้นผ่านไปแล้ว
‎เธอห่างไกลจากการเป็นที่ยอมรับของครอบครัว
‎ที่ปากแม่น้ำโอคาวังโกในบอตสวานา
‎ฝูงหมาป่าที่กลับมาพบกัน ‎กำลังฟื้นฟูเรี่ยวแรงจากความเหนื่อยล้า
‎พวกตัวเต็มวัยใช้เวลานานในการตามหาลูกๆ
‎และตอนนี้พวกมันหิวโหย
‎การหาอาหารสำคัญมาเป็นอันดับหนึ่ง
‎สำหรับพวกเด็กๆ การเล่นนั้นสำคัญที่สุด
‎ความมั่นใจของดูมากลับมาแล้ว
‎เธอยังไม่ยอมสละตำแหน่งจอมบงการ
‎ถ้าวีนัสจะเป็นผู้นำในอนาคต ‎เธอต้องแสดงให้เห็นว่าเธอคุมฝูงอยู่
‎แบมบ้าสังเกตเห็นบางอย่าง ‎ที่ฟากตรงข้ามของที่โล่ง
‎การล่าเริ่มขึ้น
‎ปกติแล้วลูกหมาวัยนี้จะไม่เข้าร่วมการล่า
‎แต่มันอยู่ใกล้มาก พวกมันห้ามใจไม่อยู่
‎พวกตัวเต็มวัยเริ่มกินอย่างไม่รอช้า
‎แต่พวกมันเปิดที่ให้เด็กๆ อย่างรวดเร็ว
‎ในครอบครัวนี้ ลูกๆ ต้องมาก่อนเสมอ
‎มื้ออาหารไม่ใช่แค่โอกาสที่ทำให้อิ่มหนำ
‎มันยังเป็นโอกาสให้สำแดงพละกำลัง
‎ดูมาแย่งกระดูกกับวีนัส
‎แต่วีนัสไม่ยอมอ่อนข้อ
‎เธอยืนหยัดสู้ ‎และส่วนหนึ่งของอาหารก็ตกเป็นของเธอ
‎ชัยชนะทำให้เธอแตกต่าง
‎พวกตัวเต็มวัยใช้โอกาสนี้กินอาหารรอบสอง
‎แต่วีนัสยังไม่พร้อมจะให้ถึงตาของพวกมัน
‎ด้วยแรงผลักจากความมั่นใจใหม่หมาด ‎เธอไล่พวกผู้ใหญ่ให้ถอยไป
‎ช่างกล้าหาญมาก
‎เธอแสดงให้เห็นแล้วว่าเธอมีคุณสมบัติพร้อม ‎ที่จะเป็นผู้นำฝูงในอนาคต
‎เธอแสดงออกชัดเจน ‎เธอนำเหล่าลูกหมาไปกินน้ำ
‎ว่าที่จ่าฝูงในภายภาคหน้า
‎มันง่ายกว่าที่จะหากินโดยไม่ต้องดิ้นรน
‎เมื่อคุณเป็นลูกคนเดียวของครอบครัว
‎ในอังกฤษ ลูกสัตว์ในทะเลสาบโตเร็วกันมาก
‎แต่มีหนึ่งตัวที่โตเร็วกว่าทั้งหมด
‎นกคุกคู ซิงเกิลตัน ‎ไม่ต้องกังวลเรื่องการแข่งขันกับพี่น้อง
‎การเป็นตัวเดียวที่นกพงดูแลเอาใจใส่ ‎ได้รับผลตอบแทน
‎แม้ตอนนี้ขนาดตัวของเขาจะแน่นคับรัง
‎พ่อแม่อุ้มบุญของเขายังไม่สังเกตถึงความผิดปกติ
‎กระนั้นพวกมันก็ต้องทำงานอย่างไม่หยุดหย่อน
‎เพื่อตอบสนองความตะกละตะกลาม
‎พวกมันเพิกเฉยเสียงร้องขอของเขาไม่ได้
‎นกคู่นี้ทุ่มสุดตัวเพื่อปกป้องเขา
‎แต่มันยากที่จะกันฝนให้กับอะไรที่ใหญ่กว่าตัว
‎เขาแต่งขนตัวเอง เตรียมพร้อมจะโผบินจากรัง
‎โชคดี เขาตกลงมาบนที่ที่อ่อนนุ่ม
‎พ่อแม่ที่เหนื่อยล้าของเขายังไม่สามารถพักผ่อน
‎เขายังได้รับอาหารฟรีไปอีกสองสัปดาห์
‎จนกระทั่งเมื่ออายุได้สองเดือน
‎เขาจะบินเป็นระยะทาง 8,000 กิโลเมตร ‎ไปยังแอฟริกา
‎ออกเดินทางตามลำพังไปสู่โลกอันกว้างใหญ่
‎ที่ศรีลังกา
‎แม็กแคกกำพร้า อัมมา ‎พยายามจะเป็นส่วนหนึ่งให้ได้ใกล้กับบ้าน
‎เมื่อต้องอยู่ลำพัง
‎ทุกๆ วันจึงเป็นการต่อสู้ ‎เพื่อหาอาหารและเลี่ยงให้พ้นปัญหา
‎และเธอก็หวังอยู่ตลอดว่าจะได้อ้อมกอดอุ่น ‎จากสมาชิกตัวอื่นในครอบครัว
‎วันนี้ ฝูงได้มายังสระบัว
‎อะไรก็ไม่ดีไปกว่า ‎การได้กินดอกบัวแตกหน่อฉ่ำๆ
‎ที่โผล่พ้นผิวน้ำ
‎แต่พวกมันจะต้องระวัง
‎เพราะตัวเงินตัวทองมักมาเยี่ยมเยียนอยู่บ่อยๆ
‎และแม็กแคกตัวเล็ก ‎เป็นเหยื่อที่ง่ายต่อการเล่นงาน
‎แม้กระทั่งเพศผู้ตัวใหญ่ก็ยังกังวล
‎แต่อัมมาน้อยนั้นหิวโหย
‎เธอจึงตัดสินใจเสี่ยง
‎หลังจากถูกฝูงเมินเฉยมานาน ‎ตอนนี้ทุกสายตาจับจ้องที่เธอ
‎ความกล้าหาญของอัมมา ‎ทำให้ทั้งครอบครัวรู้ว่าไม่มีอะไรต้องกลัว
‎ที่ที่เธอนำไป พวกมันตามมา
‎ดอกบัวถือเป็นความเปลี่ยนแปลงอันน่าอภิรมย์ ‎จากผลไม้และใบไม้
‎และงานเลี้ยงนี้ก็ได้รับความสนใจ ‎จากลิงเกือบทุกตัว
‎แต่อัมมารู้จักเฝ้าระวังภัย
‎และไม่นานมันก็มา
‎เธอเตือนเพื่อนลิงในฝูงตัวอื่นๆ
‎มื้อเช้าจบแล้ว
‎อัมมาคิดอย่างเร็วไว
‎เมื่อเห็นครอบครัวใหญ่ทั้งหมด ‎ปลอดภัยอยู่บนต้นไม้
‎เจ้าหนูแซคกับแม่ผู้เป็นจ่าฝูง ‎เจอตำแหน่งที่ดีที่สุด…
‎และทุกตัวก็ล้วนมีใครให้กอด
‎เว้นแค่อัมมา
‎เธออาจจะตัวเล็ก
‎แต่เธอมีความสามารถพร้อมให้ใช้
‎แน่นอน เธอได้พิสูจน์แล้วว่า ‎เธอเป็นสมาชิกที่มีคุณค่าของครอบครัว
‎ตัวเมียที่แก่กว่าขยับเข้ามาใกล้
‎และในที่สุดก็กอด
‎ในที่สุด อัมมาก็ได้รับการยอมรับ
‎เป็นครั้งแรกนับจากแม่หายไปที่เธอได้พักผ่อน
‎กลับสู่อ้อมกอดของครอบครัว
‎กลับสู่ที่ที่เธอควรอยู่
‎อัมมาพบความรักและความอบอุ่นที่เธอมองหา
‎แต่ยังมีทารกพันธุ์อื่นที่ต้องเผชิญกับ ‎โลกอันหนาวเหน็บและไม่น่าพิสมัยตั้งแต่แรก
‎สำหรับเพนกวินจักรพรรดิตัวน้อย
‎อุณหภูมิที่จุดเยือกแข็ง ‎เป็นแค่ปัญหาเดียวที่ต้องรับมือ
‎เขายังต้องเดินทางไกล
‎ถ้าเขาอยากอยู่รอดในบ้านที่แสนโหดร้ายนี้
‎คำบรรยายโดย วรพล ถาวรวรานนท์